Document ID: /fineweb-2-swissfilter-quality_10-filterrobots/filtered/01776.jsonl.gz/89

Sv. omša na vrchole Petit Mont Rond
V nedeľu 1. októbra sme sa rozhodli spojiť turistiku so sv. omšou. Išli sme z parkoviska Col de la Faucille až na vrchol Petit Mont Rond. Pre niektorých to bola iba ľahká nedeľná prechádzka, no niektoré menšie deti sa aj trochu zapotili. Po výstupe na vrchol bola pred nami krásna scenéria pohoria Alpy osietená slnkom a celá Ženeva zakrytá oblakmi. Všetci mali radosť zo stretnutia na vrchole a niektorí doniesli aj koláče a iné pochutiny. Dobrovoľníci pomohli nášmu kostolníkovi Janovi pripraviť všetko potrebné na slávenie sv. omše a potom sa začala sv. omša. Miestami cez nás vietor prefúkol nejaký ten obláčik, ale slnečno vydržalo až do konca sv. omše. Po sv. omši nás prekvapil Paľo O. a zahral na fujare, aby sme si oživili slovenské ľudové tradície. Keďže začal fúkať studený vietor, tak sme dlho na vrchole nevydržali a začali sme schádzať späť na parkovisko. Väčšina z nás sa ešte zastavila v reštaurácii pri parkovisku na malé občestvenie. Bol to úžasný zážitok, ako sa Boh postaral o dobré počasie počas celej sv. omši a mohli sme zažiť jeho všemohúcnosť. Vďaka všetkým ktorí sa neboja kopcov a prekonávajú aj ťažkosti, námahu pri prichode na sv. omšu.